# Ártánd Község Önkormányzat

**P** o l g á r m e s t e r é t ő l **1.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Előkészítő:** Karancsiné Kerekes Erzsébet

Pénzügyi Irodavezető

**ELŐTERJESZTÉS**

a 2025. évi szociális célú tüzelőanyag vásárlásához kapcsolódó pályázat benyújtására

A helyi önkormányzatokért felelős miniszter pályázatot hirdet – az államháztartásért felelős miniszter egyetértésével - a Magyarország 2025. évi központi költségvetéséről szóló 2024. évi XC. törvény (továbbiakban: költségvetési törvény) 3. melléklet 2.2.1. pontja szerint „A települési önkormányzatok szociális célú tüzelőanyag vásárlásához kapcsolódó támogatására”.

A támogatási keretösszeg 5.000, 0 millió forint.

A támogatásra a Minisztérium 2024. január 01-jei adatok alapján az 5.000 fő lakosságszámot meg nem haladó települési önkormányzatok pályázhatnak.

Az önkormányzat egy fajta tüzelőanyag megvásárlásához igényelhet támogatást.

A pályázati kiírás alapján az érintett önkormányzatok a tüzelőanyag vásárlással kapcsolatos pályázatukat legkésőbb 2025. április 30. napjáig nyújthatják be elektronikus úton, az ebr42 önkormányzati információs rendszeren keresztül.

A támogatás mértéke

1. a kedvezményezett települések besorolásáról és a besorolás feltételrendszeréről szóló 105/2015. (IV. 23.) Korm. rendelet 2. melléklete alapján a jelentős munkanélküliséggel sújtott települési önkormányzat vonatkozásában, kemény lombos fafajta esetében 23.000 Ft/erdei m3+áfa, lágy lombos fafajta esetében 15.000 Ft/erdei m3+áfa, szén esetében 4.700 Ft/q + áfa,
2. **az a) alpontba nem tartozó települési önkormányzat vonatkozásában, kemény lombos fafajta esetében 21.000 Ft/erdei m3+áfa, lágy lombos fafajta esetében 13.000 Ft/erdei m3+áfa, szén esetében 3.700 Ft/q + áfa.**

**A b) alpontba tartozó települési önkormányzat vonatkozásában a támogatás felhasználásának feltétele, a támogatáson felül kemény lombos fafajta esetében 2.000 Ft/erdei m3+áfa, lágy lombos fafajta esetében 2.000 Ft/erdei m3+áfa, szén esetében 1.000 Ft/q + áfa mértékű önrész vállalása.**

Fenti kormányrendelet alapján **Ártánd község az átmenetileg kedvezményezett települések jegyzékében szerepel.** Ennek értelmében a pályázati kiírás 5/b pontja alapján **kemény lombos fafajta választása esetén 21.000 Ft/erdei** **m3 + Áfa támogatásban részesülhet, melyhez 2.000 Ft/erdei m3 + ÁFA önrész vállalása a pályázat feltétele.**

Ártánd Község Önkormányzata 2025. évre az alábbi mennyiségekre adhatja be pályázatát:

|  |  |  |  |
| --- | --- | --- | --- |
| **Megnevezés** | **Igényelt mennyiség m3/q** | **Igényelhető támogatás Ft** | **Önerő Ft** |
| Kemény lombos fafajta | 72 | 1 920 240 | 182 880 |
| Lágy lombos fafajta | 108 | 1 783 080 | 274 320 |
| Barnakőszén | 216 | 1 014 984 | 274 320 |

Az Önkormányzat egy fajta tüzelőanyagra adhatja be pályázatát az alábbiak közül:

1. kemény lombos szociális tűzifa
2. lágy lombos szociális tűzifa
3. barnakőszén

A Kedvezményezett a támogatásból vásárolt tűzifát, illetve szenet **2026. február 16-áig** osztja ki a rászorulók részére, a támogatás teljes összegének pénzügyi felhasználása legkésőbb **2026. március 31- éig** történhet meg.

Az önkormányzat a szociális tüzelőanyagot térítés mentesen biztosítja a rászoruló lakosság számára.

Kérem, a Képviselő-testületet, hogy a pályázat benyújtásáról és az önrész biztosításáról dönteni szíveskedjen, melyhez javaslom elfogadásra az alábbi:

**H a t á r o z a t i j a v a s l a t**-ot

Ártánd Község Önkormányzat Képviselő-testülete a Magyarország 2025. évi központi költségvetéséről szóló 2024. évi XC. törvény 3. melléklet 2.2.1. pontja szerint „A települési önkormányzatok szociális célú tüzelőanyag vásárlásához kapcsolódó támogatása” jogcím szerint kiírt felhívásra a települési önkormányzatok szociális célú tüzelőanyag vásárláshoz kapcsolódó támogatásra a pályázati kiírás 5/b pontja alapján pályázatot nyújt be keménylombos tűzifa igénylésére.

A képviselő-testület felhatalmazza a polgármestert, hogy az önkormányzat a maximálisan igényelhető mennyiségre vonatkozóan nyújtsa be pályázatát.

A képviselő-testület nyilatkozik arról, hogy a szociális célú tüzelőanyagban részesülőktől ellenszolgáltatást nem kér, és vállalja a tüzelőanyag szállításából, - ideértve a rászorulókhoz való eljuttatást is, - származó költségeket.

Ártánd Község Önkormányzata a pályázati kiírás 5/b pontja alapján biztosítja a pályázat benyújtásához szükséges önerőt.

**Felelős:** Benkő Sándor polgármester

**Határidő:** 2025. április 30.

Ártánd, 2025. április 20.

**Benkő Sándor**

polgármester